Document ID: /roh_data/filtered/fineweb-2-filterrobots_roh.jsonl.gz/28250

La regenza grischuna ha approvà il project per las lavurs a Rabius. In'analisa haja mussà che territori d'abitadi, parts da duas vias chantunalas ed il trassé da la Viafier retica sajan periclitads d'auas grondas da la Val Luven, scriva il chantun.
Tranter auter prevesa il project da siglientar grip sur Rabius. Vitiers duai dar sur la via chantunala dus rempars – che mainan aua d’inundaziun puspè enavos en il letg da l’aual. Mesiras da protecziun èn era previsas per la plazza da chargiar laina a la staziun, e datiers da l'aclaun da Curtins.
Ils custs totals dal project muntan a circa 2,7 milliuns francs. La Confederaziun surpiglia bunamain in milliun, ed il chantun passa 700’000 francs.